text: Centre Òptic Màcula Visió col·laborador en el Projecte Ñawi | Macula Visio
  Home » Blog » Centre Òptic Màcula Visió col·laborador en el Projecte Ñawi
  Ha estat un enorme plaer poder haver participat directament en un projecte humanitari de cooperació internacional durant aquest any 2018, amb la recollida d'ulleres, classificació i lliurament a comunitats educatives desfavorides al Perú, en concret les poblacions de Huilloc, Pallata, Urquillos i Urubamba (la Vall Sagrada dels Inques, als Andes Peruans)
  Jordi Mouriño, Director Tècnic de Centre Òptic Màcula Visió, es va desplaçar fins allà personalment per a la realització d'exàmens visuals i el lliurament de les ulleres recollides.
  Durant una setmana es van realitzar 418 revisions optomètriques, la gran majoria nens d'infantil, primària i secundària i es van repartir 103 ulleres graduades i més de 500 ulleres solars, en especial per a la protecció de la llum ultraviolada ja que aquestes poblacions sobrepassen els 3.000 metres de alçada. També es van repartir fullets informatius a professors i docents, per a la conscienciació d'una bona higiene visual a les seves escoles.
  Volem agrair la magnífica acollida que vam tenir a aquestes comunitats, felicitar l'equip de persones voluntàries que es van desplaçar fins allà ia donar les gràcies a totes les persones que han col·laborat per poder dur a terme aquest projecte, en el qual esperem poder tornar a col·laborar de nou.